
Az ajánlati felhívás 1. sz. melléklete


Felolvasólap

	Ajánlattevő neve:

	

	Ajánlattevő székhelye:

	

	Adószáma:
	

	
	

	Telefon:

	

	E-mail: 

	

	Kijelölt kapcsolattartó:

	

	Kijelölt kapcsolattartó elérhetősége (telefon, e-mail):

	

	Az ajánlattevő által adott árajánlat (nettó Ft + Áfa = bruttó Ft):

	nettó:                                         Ft

Áfa:                                           Ft

bruttó:                                       Ft

	Termék lejárati határideje:
	202…………………




Kelt: ……………………………..



	…………………………………
cégszerű aláírás







Az ajánlati felhívás 2. sz. melléklete

Nyilatkozat
„Súlyos allergiás reakció kezelését szolgáló autoinjektorok beszerzése kerületi gyerekeket ellátó intézményekbe
tárgyú, közbeszerzési értékhatárt el nem érő beszerzési eljárásban

Alulírott …………………….. társaság (ajánlattevő), melyet képvisel: ……………………………

az alábbi nyilatkozatot tesszük:

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:
Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki
a) az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:
aa) a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;
ab) az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;
ac) az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;
ad) az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;
ae) az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;
af) az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;
ag) az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;
ah) a gazdasági szereplő személyes joga szerinti, az a)-g) pontokban felsoroltakhoz hasonló bűncselekmény;
b) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
c) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
d) tevékenységét felfüggesztette vagy akinek tevékenységét felfüggesztették;
e) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;




f) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;
g) tekintetében a következő feltételek valamelyike megvalósul:
ga) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,
gb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. tényleges tulajdonos pont a)-d) alpontja szerinti tényleges tulajdonosát nem képes megnevezni, vagy
gc) a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a gb) alpont szerinti feltétel fennáll;

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.


Kelt: ……………………………..



	…………………………………
cégszerű aláírás








Az ajánlati felhívás 3. sz. melléklete


Ajánlati Nyilatkozat

„Súlyos allergiás reakció kezelését szolgáló autoinjektorok beszerzése kerületi gyerekeket ellátó intézményekbe

 tárgyú közbeszerzési értékhatárt el nem érő beszerzési eljárás vonatkozásában


Alulírott …………………….., mint a ………………… ajánlattevő (székhely: ………………) ……………. (képviseleti jogkör/titulus megnevezése) az ajánlati felhívásban foglalt valamennyi formai és tartalmi követelmény, utasítás, kikötés és műszaki leírás gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlati felhívással, vagy annak mellékleteivel, illetve azok bármely feltételével, akkor az ajánlatunk érvénytelen.

2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük, továbbá az ajánlati felhívásban, annak mellékleteiben rögzített szolgáltatást ajánlatban meghatározott díjért szerződésszerűen teljesítjük.

3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.

4. Kijelentjük, hogy az Önkormányzat klímavédelmi intézkedési tervét megismertük, a szerződés teljesítése során az intézkedési tervben foglaltaknak megfelelően járunk el. 


Kelt: ……………………………..



	…………………………………
cégszerű aláírás






Az ajánlati felhívás 4. sz. melléklete

Titoktartási Nyilatkozat

„Súlyos allergiás reakció kezelését szolgáló autoinjektorok beszerzése kerületi gyerekeket ellátó intézményekbe
                                                   
tárgyú közbeszerzési értékhatárt el nem érő beszerzési eljárásban


1. Alulírott …………………….., mint a ………………… ajánlattevő (székhely: ………………) ……………. (képviseleti jogkör/titulus megnevezése) nyertességem esetén tudomásul veszem, hogy az „                    ” tárgyú közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.

2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.

3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérők részére köteles vagyok átadni.

4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.

5. Tudomásul vettem, hogy a nyilatkozatban foglaltak megszegése miatt ajánlatkérők kártérítési és/vagy egyéb igényt érvényesíthetnek velem szemben.

Kelt: ……………………………………..
	
	cégszerű aláírás



Az ajánlati felhívás 5. sz. melléklete

Műszaki specifikáció / Feladatleírás

Az Önkormányzat Gyerekbarát Önkormányzat koncepciójában fontos cél az egészséges életmód kialakítása és a megelőzés érdekében szoros kapcsolat kialakítása olyan szervezetekkel, akik segíteni tudják a kerületben élő gyermekek egészséges fejlődését. Ennek érdekében az Önkormányzat minden olyan kerületi intézménybe életmentő autoinjektort biztosított, ahol gyerekekkel és fiatalokkal foglalkoznak. A készülékeket évente cserélni szükséges.

Az ajánlattevő feladata a szükséges eszközök (62 db 300 mikrogramm adrenalin 0,3 ml oldatban és 51 db 150 mikrogramm adrenalin 0,3 ml oldatban) beszerzése és határidőre történő szállítása.



[bookmark: _GoBack]Az ajánlati felhívás 6. sz. melléklete


Adásvételi Szerződés tervezet

amely létrejött egyrészről a

Budapest Főváros VIII. kerület Józsefvárosi Önkormányzat
székhely: 1082 Budapest, Baross u. 63-67.
adószám: 15735715-2-42
statisztikai számjel: 15735715-8411-321-01
törzskönyvi azonosító szám: 735715
képviselő neve: Pikó András polgármester
bankszámlaszám: 11784009-15508009
továbbiakban mint Vevő, 

másrészről az
………………….
székhely: ……………………………….
cégjegyzékszám: ………………………
adószáma: ……………………………………..
bankszámla száma: ……………………………………
képviseletre jogosult: …………………………………………..
a továbbiakban, mint Eladó 
a továbbiakban együttesen: Felek - között alulírott helyen és napon az alábbi feltételek szerint.
I. Előzmények
1. Felek rögzítik, hogy a Vevő, mint Ajánlatkérő közbeszerzési értékhatárt el nem érő nyílt beszerzési eljárást indított 2026. ………….. napján „Súlyos allergiás reakció kezelését szolgáló autoinjektorok beszerzése kerületi gyerekeket ellátó intézményekbe” tárgyban.
2. A Polgármester…./2026. (…) sz. döntése alapján a beszerzési eljárás nyertese ajánlattevője az Eladó lett.
3. Jelen szerződés elválaszthatatlan, 1. sz. melléklete az I.1. pontban meghatározott eljárás Ajánlati felhívása, 2. sz. melléklete Eladó, mint nyertes ajánlattevő ajánlata, 3. sz. melléklete a Polgármester…./2026. (…) sz. Döntése. Felek a szerződést a  …./2026. (…) sz. Polgármesteri határozat alapján kötik, amely hiányában a szerződés semmis.
II. A szerződés tárgya
1. Jelen Szerződés alapján Eladó feladata:
Eladó feladata a nyertes árajánlatában vállalt, súlyos allergiás reakció kezelését szolgáló - OGYÉI által engedélyezett - 62 db (300 mikrogramm adrenalin 0,3 ml oldatban) autoinjektor és  51 db (150 mikrogramm adrenalin 0,3 ml oldatban) autoinjektor (a továbbiakban együtt: Termékek) jelen Szerződés aláírását és a 44/2004. (IV.28.) ESzCsM rendelet szerinti megrendelőlap átadását követő …….napon belül, hiánytalan, az előírásoknak megfelelő módon (pl. megfelelő hőmérsékleten) történő beszerzése és értékesítése a Vevő részére. A Vevő a Termékeket az Eladó ……sz. alatti székhelyén/telephelyén veszi át.
A Vevő a jelen Szerződés aláírásával egyidejűleg a vételár megfizetésére vállal kötelezettséget.

III. Az ellenérték és megfizetése
1. A II/1. pontban meghatározott Termékek vételára mindösszesen: …………..-Ft + Áfa, azaz bruttó …………….-Ft. 
2. Felek elismerik, hogy a vételár az egyes tételek tekintetében is magában foglalja a szerződésszerű teljesítés összes költségét, így különösen a jótállási és szavatossági kötelezettségek költségeit. 
3. Vevő kijelenti, hogy a vételár pénzügyi fedezete rendelkezésre áll.
4. Vevő előleget nem fizet. 
5. Eladó az alakilag és tartalmilag hibátlan számláját a szerződésszerű teljesítését és igazolását követően állíthatja ki. A számla kötelező melléklete a teljesítésigazolás, melynek aláírására a Társadalompolitikai  Ügyosztály vezetője jogosult.
6. Vevő a vételárat a fentieknek megfelelően kiállított és befogadott, valamint teljesítésigazolt számla ellenében átutalással egyenlíti ki, a számla kézhezvételét követő 10 napon belül az Eladó, …………………………………..banknál vezetett ………………………………………… számlaszámára.
IV. A felek jogai és kötelezettségei
1. Szerződő felek megállapodnak, hogy Eladó a jelen szerződés részletekben történő teljesítésére csak a Vevő ilyen tartalmú utasítása, vagy írásos hozzájárulása esetén jogosult. Nem kell e szabályt alkalmazni, ha az Eladó hiányos, vagy hibás teljesítése miatt szükséges az ismételt teljesítés.
2. A Termékek átvételét a Vevő képviselője átadás-átvételi jegyzőkönyv aláírásával és lebélyegzésével igazolja. Az átadás-átvételi jegyzőkönyv aláírása nem eredményezi, a szemrevételezéssel nem észlelhető hibás teljesítéssel kapcsolatos igényekről való lemondást a Vevő részéről.
3. Amennyiben az átvételt követően derül fény a nem szerződésszerű teljesítésre, a Vevő köteles ennek tényét, az érintett termékek körét és mennyiségét haladéktalanul az Eladó felé írásban jelezni.
4. Felek megállapodnak abban, hogy a hiánnyal, hibával érintett termékeket az Eladó haladéktalanul, de legkésőbb a tudomására jutástól számított 3 munkanapon belül kicseréli, illetve a hiányt teljes körűen pótolja. Fentiek bármelyikének elmaradása súlyos szerződésszegésnek minősül.
5. Eladó szavatolja, hogy a szerződés tárgyát képező, Vevő részére átadott Termékek megfelelnek az előírt minőségi követelményeknek és nem lejárt termékek. Eladó kötelezettséget vállal arra, hogy a leszállítás időpontjában a Termékek még legalább 6 hónapos lejárati idővel rendelkeznek.

V. Szerződési biztosítékok, szerződésszegés
1. Késedelemi kötbér: a Felek megállapodása szerint, ha Eladó, neki felróható okból késedelmesen teljesít, késedelmi kötbér megfizetésére köteles Vevő részére, melynek mértéke a késedelem minden napja után 5.000,-Ft/nap, maximuma 20 napi tételnek megfelelő összeg. A kötbér maximumának elérésekor Vevő jogosult a szerződéstől elállni. A késedelmi kötbér megfizetése mellett Eladó továbbra is köteles a szerződés szerinti kötelezettségeinek teljesítésére.
2. A kötbér összegét a Vevő írásbeli felszólítással 15 napos fizetési határidővel jogosult követelni. 
3. Felek rögzítik, hogy a kötbérkövetelés behajtásán túlmenően a Vevő a szerződésszegésből eredő kárának megtérítését is követelheti az Eladótól, a kár összegébe azonban a már behajtott kötbér összege beleszámít. A kötbér akkor is jár, ha a Vevőnek kára nem merült fel. A kötbért a Vevő jogosult a benyújtott számlából visszatartani és azt a számla nettó összegéből levonni.
4. Eladó egyebekben a jogszabályokban meghatározott kellékszavatossággal tartozik.
5. Az Eladó köteles a Vevőnél az eladói szerződésszegésből eredő valamennyi kár megtérítésére, az erre irányuló felhívás kézhezvételét követő 15 napon belül.

VI. Kapcsolattartásra kijelölt személyek
1. Vevő részéről kapcsolattartásra kijelölt személyek:
Név: Pokornyi Viktória
Cím: Budapest Főváros VIII. kerület Józsefvárosi Polgármesteri Hivatal Társadalompolitikai Ügyosztály, 1082 Budapest, Baross u. 63-67.
tel: +36-1/459-2588
e-mail: pokornyiv@jozsefvaros.hu

2. Eladó részéről kapcsolattartásra kijelölt személy:
Név: ………………..
Cím: ………………………….
………………………
Telefon: …………………………

3. Felek megállapodnak abban, hogy a teljesítéskor az Eladó érdekében eljáró személy, illetve a Vevő átvétellel megbízott alkalmazottja a teljesítéssel kapcsolatban jognyilatkozatot tehet, e kérdésekben az érintett fél képviselőjének minősül.
VII. Elállás/felmondás

1. A sérelmet szenvedett fél jogosult az elállás/felmondás jogának gyakorlására, ha a másik fél súlyos szerződésszegést követ el.
Súlyos szerződésszegésnek minősül – a IV./4. és VIII./ 4. pontokban részletezett eseteken túl – különösen:

a.) Vevő részéről, ha:
a. a szerződés tárgyát képező és hibás teljesítéssel nem érintett terméket  szerződésszerű teljesítés ellenére nem veszi át,
b. fizetési kötelezettségének a Vevő az Eladó írásbeli, legalább 15 napos fizetési haladékot tartalmazó felszólítása ellenére sem tesz eleget.

b.) Eladó részéről súlyos szerződésszegésnek minősül különösen, ha:
a. a teljesítési határidőt neki felróható okból nem tartja,
b. a szerződés teljesítését megtagadja;
c. a számlát megfelelő tartalommal, mellékletekkel nem bocsátja ki,
d. a szerződéses érték 10%-át érintő mértékben hibásan, hiányosan teljesít,
e. jogerősen felszámolási eljárás indul ellene, illetve egyéni vállalkozói engedélyét bármely jogcímen elveszti, továbbá ha végelszámolási kérelmet nyújt be.
VIII. Egyéb rendelkezések:
1. Szerződő felek megállapodnak abban, hogy vitás ügyeket elsősorban tárgyalásos úton rendezik. 
2. Az Eladó késedelme esetén a Vevő jogosult póthatáridőt tűzni. Ha az Eladó a póthatáridőn belül nem teljesít, a Vevő jogosult a szerződéstől akkor is elállni, ha a késedelem az Eladónak nem róható fel. Ebben az esetben az Eladó semmiféle jogcímen igényt nem terjeszthet elő a Vevővel szemben.
3. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).
4. Feleket a jelen szerződéses jogviszonyukban a tudomásukra jutott adatok, tények, információk vonatkozásában titoktartási és adatvédelmi kötelezettség terheli, mely alól a szerződés megszűnését követően sem mentesülnek, kivéve ha jogszabály valamely adat/tény/információ nyilvánosságra hozatalát, harmadik személy részére történő továbbítását előírja. A titoktartási/adatvédelmi kötelezettség megszegése súlyos szerződésszegésnek minősül és teljes kártérítési felelősséget von maga után.
5. A Felek rögzítik, hogy kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679. számú rendelete („GDPR”) rendelkezéseit.
6. Eldó kijelenti, hogy az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.
7. Jelen szerződésben nem szabályozott kérdésekben a 2013. évi V. törvény a Polgári Törvénykönyvről vonatkozó rendelkezései az irányadók.
8. Jelen szerződés mindkét fél általi aláírásával lép hatályba.
Jelen szerződést Felek mint akaratukkal mindenben megegyezőt, 5 eredeti példányban, jóváhagyólag írják alá, melyből 4 példány a Vevőt, 1 példány az Eladót illeti meg.
Jelen szerződés elválaszthatatlan részét képezi:
1. számú melléklet: Ajánlati felhívás
2. számú melléklet: Eladó nyertes ajánlata
3. számú melléklet: Polgármester …./2026. (....) számú határozata
	
Budapest, 2026. ...
	            
Budapest, 2026.  ...




	……………………………..
	……………………………….

	Budapest Főváros VIII. kerület
Józsefvárosi Önkormányzat
képviseletében
Pikó András
polgármester
Vevő
	
képviseletében

………
Eladó



	Jogi szempontból ellenőrizte:

	Fedezet: 2026. évi költségvetésről szóló 26/2025. (XII. 11.) önkormányzati rendelet 5-20402-166/1 részletező kódon


	Budapest, 2026. …………………

	Budapest, 2026. …………………


	dr. Törőcsik Edit Julianna 
jegyző
nevében és megbízásából


…………………………………
dr. Varga Luca
Jogi Iroda
irodavezető


	Pénzügyi ellenjegyzés:


…………………………………
Lévai Tamás
Költségvetési és Pénzügyi Ügyosztály
vezetője,
gazdasági vezető
 



Budapest, 2026. …………………

Szakmai vezető:

…………………………………
Pokornyi Viktória
Társadalompolitikai Ügyosztály
ügyosztályvezető






